SEAFCOได้ประโยชน์มากสุดกลุ่มผู้รับเหมาเสาเข็มแนะ”ซื้อ”เป้าหมาย 9.80 บาท
SEAFCOได้ประโยชน์มากสุดกลุ่มผู้รับเหมาเสาเข็มแนะ"ซื้อ"เป้าหมาย 9.80 บาท
SEAFCOได้ประโยชน์มากสุดกลุ่มผู้รับเหมาเสาเข็มแนะ"ซื้อ"เป้าหมาย 9.80 บาท
30 ก.ย. 2562

บล.กสิกรไทย ระบุในบทวิเคราะห์วันนี้(30ก.ย.62) ว่า บริษัท ซีฟโก้ จำกัด (มหาชน) หรือ SEAFCO เริ่มต้นบทวิเคราะห์ ด้วยคำแนะนำ “ซื้อ” และราคาเป้าหมายปี 2563 ที่ 9.80 บาท คำนวณด้วย 12-month forward PER ที่ 16.9 เท่า มีมุมมองบวกต่อแนวโน้มกำไรสุทธิปี 2562-2564 ของบริษัทฯ หนุนจาก 1) เป็นผู้นำในกลุ่มเสาเข็มเจาะในประเทศไทยซึ่งจะช่วยให้บริษัทฯ รักษาส่วนแบ่งทางการตลาดอันดับ 1 ของตลาดไว้ได้
2) จำนวนโครงการสาธารณูปโภคของภาครัฐและโครงการพัฒนา mixed-use ที่มากขึ้น และ 3) อัตรากำไรขั้นต้น (GPM) ที่สูงจากงานตามสัญญาที่มีมาร์จิ้นมากขึ้น ดังนั้นจึงคาดว่า SEAFCO น่าจะเป็นผู้ที่ได้ประโยชน์มากที่สุดในกลุ่มผู้รับเหมาเสาเข็มเจาะในอุตสาหกรรมก่อสร้างที่กำลังเติบโตอยู่ในขณะนี้